ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԾՐԱԳՐԻ (2021-2026թթ) 2021 ԹՎԱԿԱՆԻ ԿԱՏԱՐՄԱՆ ԸՆԹԱՑՔԻ ԵՎ ԱՐԴՅՈՒՆՔՆԵՐԻ ԶԵԿՈՒՅՑԻ ՄԱՍԻՆ ՈՐՈՇՄԱՆ ՆԱԽԱԳԾԻ

Սույն որոշման ընդունումը բխում է Հայաստանի Հանրապետության Սահմանադրության 156-րդ հոդվածի և «Ազգային ժողովի կանոնակարգ» սահմանադրական օրենքի 127-րդ հոդվածի 1-ին մասի պահանջներից: Մասնավորապես՝ ՀՀ Սահմանադրության 156-րդ հոդվածը սահմանում է, որ «Յուրաքանչյուր տարվա համար Կառավարությունը զեկույց է ներկայացնում Ազգային ժողով իր ծրագրի կատարման ընթացքի և արդյունքների մասին»: «Ազգային ժողովի կանոնակարգ» սահմանադրական օրենքի 127-րդ հոդվածի 1-ին մասի համաձայն «Կառավարությունը յուրաքանչյուր տարի` մինչև մարտի 1-ը, Ազգային ժողով է ներկայացնում նախորդ տարում իր ծրագրի կատարման ընթացքի և արդյունքների մասին զեկույց»:
Կառավարության ծրագրի 2021 թվականի կատարման ընթացքի և արդյունքների մասին  կառավարության զեկույցը (այսուհետ՝ Զեկույց) մշակվել է բոլոր շահագրգիռ մարմինների մասնակցությամբ: Այն ներառում է Կառավարության ծրագրի կատարման վերաբերյալ արդյունքային և թվային ցուցանիշներ: 
Զեկույցը կազմված է հետևյալ բաժիններից՝
1. Նախաբան (ճանապարհային քարտեզ, արտահերթ խորհրդարանական ընտրություններ և ժողովրդավարություն)
2. Արտաքին քաղաքականություն և անվտանգություն (արտաքին քաղաքականություն, պաշտպանություն և սահմանային անվտանգություն, Հայոց ցեղասպանության միջազգային ճանաչում)
3. Տնտեսություն, ենթակառուցվածքներ և հարկաբյուջետային քաղաքականություն (գյուղատնտեսություն, հարկաբյուջետային քաղաքականություն, հարկային և մաքսային վարչարարություն, բարձր տեխնոլոգիաներ, տրանսպորտ, ճանապարհաշինություն, համայնքների ենթակառուցվածքների զարգացում, էներգետիկա, շրջակա  միջավայրի պահպանություն)
4. Մարդկային կապիտալ (սոցիալական պաշտպանություն, առողջապահություն, կրթություն, գիտություն, սպորտ, մշակույթ)
5. [bookmark: _GoBack]Իրավունք և արդարադատություն (ընտրական իրավունք և ինստիտուցիոնալ ժողովրդավարություն, մարդու իրավունքներ, դատաիրավական բարեփոխումներ, կոռուպցիայի դեմ պայքար):
6. Այլ փատեր:
